armvectores/hy_wikipedia_2023 huggingface dataset:
Գիա Բուգաձե

Գիա Բուգաձե (վրաց.՝ გია ბუღაძე), սեպտեմբերի 24, 1956(1956-09-24), Թբիլիսի, Վրացական ԽՍՀ, ԽՍՀՄ), վրացի ժամանակակից նկարիչ։
Թբիլիսիի գեղարվեստի ակադեմիայի ռեկտորը (2003-2012)։


== Կենսագրություն ==
Գիա (Գիորգի) Բուգաձեն ծնվել է 1956 թվականին, Թբիլիսիում, բժիշկների ընտանիքում։ Արվեստի նկատմամբ հետաքրքրությունը ի հայտ է եկել դեռևս վաղ հասակից։ Նախնական կրթություն ստացել է Պիոներների և աշակերտների պալատում, այնուհետև՝ Նիկոլաձեի անվան ինստիտուտում, 1977–1981 թվականներին սովորել է Թբիլիսիի գեղարվեստի ակադեմիայի գեղարվեստի ֆակուլտետում՝ Գիորգի Տոտիբաձեի և Կոկի Մախարաձեի դասարանում։ 1985 թվականին սովորել է ԽՍՀՄ գեղարվեստի ակադեմիայում՝ Ուշա Ջափարաձեի մոտ։


== Ստեղծագործություններ ==
Գիա Բուգաձեին հռչակ բերեց «Քարթլիի կյանքը» գեղանկարների շարքը, որից հետո նա սկսեց ներկայանալ դիցաբանական կերպարներով։ Որմնանկարներում արտացոլվում է նրա երևակայական շրջանակը, որից ծնվում են մեծածավալ ստեղծագործություններ։ 2010 թվականին Բաթումում նա ստեղծեց «Ծովային գիշերօթիկ դպրոց» կամարը։
Նրա մեծամասշտաբ որմնանկարները զարդարում են հոգևոր և աշխարհիկ շինությունները՝

Բեռլինի Մարտին Լյութերի եկեղեցի
Փարիզի Սուրբ Նինո վրացական եկեղեցի
Թբիլիսիի պետական համալսարանի գրադարանը և համաժողովների դահլիճը
Իլիի պետական համալսարանի, Վրաստանի տեխնիկական համալսարանի համաժողովների դահլիճները
Քաղաքապետարանի շենքը
Վրաստանի պառլամենտի «Թագավորական պալատը»
Վրաստանի արդարադատության նախարարության սրահը
Կլաուդիո Բերլինջիերի բնակարանը Հռոմում
Լուիզիանայի պետական համալսարանի «Խոսքի ազատության սրահը»
Թբիլիսիի գեղարվեստական վահանակը


== Մրցանակներ ==
Վրաստանի նկարիչների միության տարվա լավագույն մրցանակ, 1985
Կանի միջազգային փառատոնի լավագույն ազգային հավաքածու մրցանակ Ֆրանսիայի նախագահի կողմից, 1990
Յակով Գոգեբաշվիլու մեդալ, 1993
Թբիլիսիի պետական համալսարանի մեդալ, 2001


== Ընտանիք ==
Կինը՝ Անի Կիդիաշվիլի, արվեստի պատմաբան
Զավակներ՝ Նինո Բուգաձե, ճարտարապետ և Լաշա Բուգաձե, գրող, դրամատուրգ, նոր վրացական մշակույթի ներկայացուցիչ


== Գրականություն ==
თბილისის სახელმწიფო სამხატვრო აკადემია (The Tbilisi State Academy of Arts). Tbilisi 2011.ISBN 978-9941-0-3304-9.


== Արտաքին հղումներ ==
Գիա Բուգաձեի պաշտոնական կայքը Archived 2015-11-18 at the Wayback Machine.
Զիկարի (լեռնանցք)

Զիկարի, լեռնանցք Հայկական լեռնաշխարհի հյուսիսային կողմում, Աջարայի շրջանում, Ախալցխա քաղաքից հյուսիս։ Բարձրությունը 2131 մ է։ Նշանակված է Լինչի քարտեզում։


== Ծանոթագրություններ ==
Ստանտոն շրջան (Նեբրասկա)

Ստանտոն շրջան (անգլ.՝ Stanton County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.114 կմ² է, բնակչությունը՝ 6.455 մարդ (2010 թ. տվյալներով)։ Շրջկենտրոնն է Ստանտոն բնակավայրը։ Կազմավորվել է 1855 թ.։
Ֆերշամպենուազ (գյուղ, Նագայբակսկի շրջան)

Ֆերշամպենուազ (ռուս.՝ Фершампенуаз, բաշկիրերեն՝ Бакалы), գյուղ Ռուսաստանի Չելյաբինսկի մարզի Նագայբակսկի շրջանի կազմում։
Բնակչությունը 2002 թվականին գրանցված տվյալներով կազմում էր 4435 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայ-չադական հարաբերություններ


== Ընդհանուր տեղեկություններ ==
Հայաստանի և Չադի Հանրապետության միջև դիվանագիտական հարաբերությունները հաստատվել են 2006 թ. դեկտեմբերի 26-ին։


== Արձանագրություններ ==
Արձանագրություն Հայաստանի և Չադի Հանրապետության միջև դիվանագիտական հարաբերություններ հաստատելու վերաբերյալ 2006 թ. դեկտեմբերի 26։


== Արտաքին հղումներ ==
Չադ - Երկկողմ հարաբերություններ
Քարվանք

Քարվանք, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Կիսկիմ գյուղաքաղաքից 10 կմ հյուսիս-արևելք, գետահովտում, Թորթումի լճից հյուսիս-արևելք, Թորթում և Օլթիի գետերի միախառնման վայրից արևմուտք։
Ըստ Ս. Երեմյանը գյուղը համապատասխանում է Ոսկեհանք գյուղին և մոտակայքում գտնվում է ոսկու հանք և Փառանդիոն ամրոցը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էմո

Անվան այլ կիրառումների համար տե՛ս՝ Էմո (այլ կիրառումներ)Էմո (անգլ.՝ emo, առաջացել է «էմոցիոնալ» բառի կրճատումից), հարդքոր-երաժշտության հատուկ ոճ։ Էմո երաժշտությունը բնութագրվում է ձայնի միջոցով ուժեղ էմոցիոնալ ապրումների փոխանցմամբ, որն ուղեկցվում է քաոտիկ կամ ընդհանրապես բացակայող երաժշտական բաղադրիչով։ Վոկալը երբեմն իր մեջ է ներառում ճչոցներ, հառաչանքներ, շշունջ, մռնչոց։
Ներկայումս երաժշտության այս ոճի տարատեսակներն են՝ էմո, էմոկոր, սան-դիեգո հարդկոր (հարդկոր էմո), էմո վայոլենս, սկրիմո, ֆրենչ սկրիմո։
Էմո երաժշտության երկրպագության հիմքի վրա առաջացել է էմո ենթամշակույթը։
Աստերոիդների ցանկ (76401-76500)

Աստերոիդների ցանկ (76301-76400)  • Աստերոիդների ցանկ  • Աստերոիդների ցանկ (76501-76600)
 Աստերոիդների ցանկ (76301-76400)  • Աստերոիդների ցանկ  • Աստերոիդների ցանկ (76501-76600)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Արդանովո

Արդանովո (ուկրաիներեն՝ Арданово), գյուղ Ուկրաինայի Անդրկարպատյան մարզի Իրշավայի շրջանում։ Բնակավայրը նախկինում նաև անվանվել է Յաշպեկ։
2001 թվականի տվյալներով Արդանովո գյուղում բնակվում էր 1 615 մարդ։ Բնակավայրը զբաղեցնում է 2733 կմ² տարածք։ Բնակչության խտությունը կազմում էր 590,93 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժուչկի (գյուղ, Սիչովսկի շրջան)

Ժուչկի (ռուս.՝ Жучки), գյուղ Ռուսաստանի, Սմոլենսկի մարզի Սիչովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայրերի օրը

Անտանելի տիկնայք (անգլ.՝ Mother's Day), ռեժիսոր Հարի Մարշալի ռոմանտիկ կատակերգությունը։ Գլխավոր դերերում են Ջենիֆեր Էնիսթոնը, Քեյթ Հադսոնը, Ջուլիա Ռոբերտսը, Ջեյսոն Սուդեյկիսը։ ԱՄՆ-ում պրեմիերան կայացել է 2016 թվականի ապրիլի 29-ին։ Ֆիլմը բաղկացած է մի քանի պատմություններից` տարբեր կանանց մասին։


== Սյուժե ==
Ֆիլմը պատմում է հմայիչ Սենդիի մասին, որը ամուսնալուծվում է ամուսնուց և փորձում է հաջողության հասնել դիզայների կարիերայում։ Կա նաև Ջեսին, ով երկար տարիներ եղել է վիճաբանության մեջ ծնողների հետ, քանի որ տարբեր տարաձայնություններ են եղել անձնական կյանքի հետ կապված։ Ֆիլմում մեծ տեղ է զբաղեցնում Միրանդան՝ հաջողակ կին, ով կարիերայում բարձունքների է հասել, այդ ամենը նրան հաջողվել է անձնական կյանքում տեղի ունեցած ողբերգության պատճառով։ Եվ, իհարկե, Բրեդլին ով կորցրեց իր կնոջը։ Այս բոլոր հերոսները բացարձակապես տարբերվում են միմյանցից, սակայն նրանց միավորում է մի բան` մայրությունը։


== Դերերում ==
Ջենիֆեր Էնիսթոն` Սենդի Նյուհաուս
Քեյթ Հադսոն` Ջեսի
Ջուլիա Ռոբերտս` Միրանդա Կոլինզ
Ջեյսոն Սուդեյկիս` Բրեդլի Բարտոն
Թիմոթի Օլիֆանտ` Հենրի
Շեյ Միտչել` Թինա, Հենրիի նոր կինը
Բրիտ Ռոբերտսոն` Քրիստին
Ջեք Ուայտհոլ` Զակ Զիմ
Գեկտոր Էլիզոնդո` Ռամոն Նավարո / Լենս Ուոլես
Մարգո Մարտինդեյլ` Ֆլորենս, Ջեսիի մայրը
Սառա Չոկ` Գաբի, Ջեսիի քույրը
Լոնի Լավ` Կիմբերլի
Քամերոն Էսպոզիտո` Մաքս
Աասիֆ Մանդվի` Ռասել, Ջեսիի ամուսինը


== Քննադատություն ==
Ֆիլմը բացասական արձագանքներ է ստացել կինոքննադատների կողմից։ Rotten Tomatoes-ի կայքում ֆիլմն ունի 6% վարկանիշ՝ 154 կարծիքների հիման վրա, միջն գնահատականը 2․9-ը՝ 10 միավորից։ Metacritic-ի կայքում ֆիլմն ունի 100-ից 18 միավոր՝ հիմնված 30 կարծիքների վրա, ինչը համապատասխանում է «անհաղթահարելի հակակրանք» կարգավիճակին։


== Ծանոթագրություններ ==
Պիտեր Բիգլ

Պիտեր Բիգլ (անգլ.՝ Peter S. Beagle, ապրիլի 20, 1939(1939-04-20)[…], Նյու Յորք շրջան, Նյու Յորք, Նյու Յորք, ԱՄՆ), ամերիկացի գրող, որը հայտնի է իր «Վերջին Միաեղջյուրը» վեպով։ Հայտնի է նաև որպես 1978 թվականին նկարահանված «Մատանիների տիրակալը» մուլտֆիլմերի սցենարիստ։


== Կենսագրություն ==

Բիգլի մայրը հրեական ընտանիքից է, որոնք 1912 թվականին Բորիսոգլեբսկ քաղաքից տեղափոխվել են ԱՄՆ։ Բիգլը Նյու Յորքում ավարտել է Բրոնքսի գիտական ավագ դպրոցը 1955 թվականին։ Իր առաջին ստեղծագործությունը գրել է 19 տարեկանում։ Բիգլի մորեղբայրներն են նկարիչներ Աիզեկ, Ռաֆայել և Մոզես Սոյերները։
Բիգլը մեծացել է Նյու Յորքում և արդեն դպրոցական հասակում հաղթել է բանաստեղծական մրցույթում։ Ավարտել է Պիտսբուրգի համալսարանը՝ «գրական գործունեություն» մասնագիտացմամբ։


== Սցենարներ և ֆիլմեր ==
Աղավնին (The Dove, ֆիլմ), 1974
Մատանիների տիրակալը (The Lord of the Rings), 1978
Վերջին միաեղջյուրը, 1982
Star Trek: Հաջորդ սերունդը, 1990
Ջրահարսը, 1992


== Մրցանակներ ==
1987, Դիցապոեզիայի մրցանակ The Folk of the Air֊ի համար (1986)
1994, Լոկուս մրցանակ «հրատարակչի երգը» երգի համար (The Innkeeper’s Song) (1993)
2000, Դիցապոեզիայի մրցանակ Tamsin֊ի համար (1999)
2006, Նեբյուլա մրցանակ «Երկու սիրտ» (Two Hearts) ստեղծագործության համար (2005)
2006, Հյուգո մրցանակ «Երկու սիրտ» (Two Hearts) ստեղծագործության համար (2005)
2010, Լոկուս մրցանակ  «By Moonlight» ստեղծագործության համար (2009)


== Ծանոթագրություններ ==


== Արտաքին հղումներ ==
Պիտեր Բիգլի կայքէջ
Պիտեր Բիգլը IMDB.com կայքում
Բիբլոգրաֆիա Ֆանտաստիկայի լաբորատորիա կայքում
Մատենագրութիւնք (3639, Պետրոս Արագոնացի)

Պետրոս Արադոնացի, Մատենադրութինք (3639), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3639 թվի տակ։ Ձեռագիրը գրվել է 15-րդ դարում Վարդան սարկավոր գրիչի կողմից։ Ստացողը եղել է Վարդան սարկավագը։ Գրված է թղթի վրա, որը ունի 15x11 չափս։ Ձեռագիրը կազմված է 305 թերթից։ Գրված է երկսյուն, բոլորագրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 203 թվական, 212ա, 268 թվական, 201 թվական, կնիք՝ 14ա (1901 թվական)։


== Բովանդակություն ==
Գիրք առաքինութեանց, Է պարգևաց, Ը երանութեանց


== Ծանոթագրություններ ==
Լոնդոնի կայսերական քոլեջ

Լոնդոնի կայսերական քոլեջ (անգլ.՝ Imperial College London), բարձրագույն ուսումնական հաստատություն Հարավային Կենսինգտոնում՝ մասնագիտացված գիտության, ճարտարագիտության, բժշկության և բիզնեսի մեջ։
1907-2007 թվականներին քոլեջը Լոնդոնի համալսարանի մասն էր կազմում։ Մասնաճյուղի անկախության հաստատումը տեղի ունեցավ 2007 թվականի հուլիսի 8-ին ի պատիվ քոլեջի հիմնադրման հարյուրամյակին։


== Պատմություն ==
Լոնդոնի կայսերական քոլեջը հիմնադրվել է 1907 թվականին հանքարդյունաբերության ակադեմիայի (հիմնադրվել է 1851 թվականին), պոլիտեխնիկական ակադեմիայի (հիմնադրված 1981 թվականին) և City&Guilds քոլեջի հիման վրա (հիմնադրված 1884 թվականին)։ Քոլեջի հարյուրամյակի կապակցությամբ, այն դարձել է անկախ համալսարան։ Ըստ Լոնդոնյան «The Times» թերթի՝ քոլեջը 2008 թվականին ընդգրկված է եղել աշխարհի լավագույն 200 համալսարանների մեջ և  զբաղեցրել է 6-րդ տեղը, իսկ 2009 թվականին՝ 5-րդ տեղը։ Քոլեջը էլիտար Ռասել համալսարանների խմբի մի մասն է կազմել։
2005 թվականին Լոնդոնի կայսերական քոլեջը բացել է սեփական բիզնես-դպրոցը, որն անվանել է  ճապոնական ծագմամբ ամերիկացի գործարար Հարրի Թանակիի անունով, որը 27 միլիոն ֆունտ է նվիրաբերել բիզնես-դպրոցի շենքը կառուցելու համար։ 2009 թվականին Հարրի Թանակին ֆոնդային շուկայում խարդախություն կատարելու համար ձերբակալվել է և դատապարտվել 6 տարի ժամկետով։ Նույն թվականին բիզնես-դպրոցը «Tanaka Business School»-ից վերանվանվել է «Imperial College Business School»: Բիզնես-դպրոցի շենքը պահպանել է «բարերարի» անունը և այն կոչել «Թանակիի շինություն»։
2008 թվականին, Լոնդոնի կայսերական քոլեջի բիզնես-դպրոցը զբաղեցրել է 30-րդ տեղը Եվրոպայի բիզնես-դպրոցի դասակարգման մեջ, սակայան հաջորդ տարի հասել մինչև 16-րդ տեղ։ Ներկայումս քոլեջի նախագահը ֆիզիկայի վաստակավոր պրոֆեսոր Քոնրադ Ժան Պատրիկն է։
Կազանի Դաշնային համալսարանը Լոնդոնի կայսերական քոլեջի հետ միասին իրականացրել է «Petroleum Engineering» մագիստրոսի ծրագիրը՝ աշխատելով «Ռոսնեֆտ» և «British Petroleum» ընկերությունների հետ։ Այս ծրագիրը թույլ կտա KFU ուսանողներին մեկ տարի սովորել Լոնդոնի կայսերական քոլեջում։


== ԶԼՄ ==
Ֆելիքսը (Felix) ուսանողական թերթ է։ Առաջին համարը լույս է 1949 թվականի դեկտեմբերի 9-ին՝ ընդունելով քոլեջի իրադարձությունների մասին զեկույցները:Առաջին համարի շապիկի հիմնական պատկերը նկարազարդված է եղել սև և սպիտակ կատուներով, ամենայն հավանականությամբ դրանից են ոգեշնչվել թերթի անուն ընտրողները։ Ֆելիքս անունը «Ֆելիքս կատուն» մուլտֆիլմից հետո դարձել էր նաև կատուների անուն։
1995 թվականին համալսարանը ստեղծեց «Լրագրող»  (Reporter) պաշտոնական թերթը, որը հրատարակում էր երեք շաբաթը մեկ և հիմնականոմ անդրադառնում էր աշխատակիցներին և գիտնականներին։


== Հեղինակություն ==
Կայսերական քոլեջը «Ոսկե եռանկյունու» մի մասն է (բրիտանական առավել էլիտար համալսարանների խումբ է և ներառում է նաև Օքսֆորդի և Քեմբրիջի համալսարանները)։  Ավանդաբար այդ ցուցակում ներառվում են ամենահեղինակավոր և բարձրագույն ուսումնական հաստատությունները։ Համաձայն QS World University ranking (2013)-ի և Times Higher Education World University Rankings (2013)-ի վարկանիշների կայսերական համալսարանը աշխարհի լավագույն տաս համալսարաններից մեկն է։ 


== Ծանոթագրություններ ==


== Արտաքին հղումներ ==
Официальный сайт (անգլ.)
Պատրիկ Տատոպուլոս

Պատրիկ Տատոպուլոս (անգլ.՝ Patrick Tatopoulos , սեպտեմբերի 25, 1957(1957-09-25), Փարիզ), ֆրանսիահույն նկարիչ, ռեժիսոր, դերասան, սցենարիստ, պրոդյուսեր։ Հանդիսատեսին հայտնի է «Ուրիշ աշխարհ. Լիկանների ապստամբությունը» ֆիլմով։ Նա այնպիսի ֆիլմերի դիզայներ է, որպիսիք են «Անկախության օրը», «Մարտի դաշտը Երկիր», «Պինդ ընկույզ 4.0» և «Հիշել ամենը» ֆիլմերը։


== Վաղ տարիներ ==
Տատոպուլոսը ծնվել և մեծացել է Փարիզում։ Հայրը՝ Մակեդոնիայից ներգաղթյալ էր, մայրը՝ ֆրանսուհի։ Ծնողները հագուստի խանութ ունեին Փարիզում։ Պատրիկը մոտոցիկլետներ էր վարում, աշխատում 2-D գովազդի գործակալությունում և կատակերգական գրքերի շապիկներ նկարում։ Նախքան 1989 թվականին ԱՄՆ գալը 10 տարի ապրել է Հունաստանում։ Խոսում է ֆրանսերեն, հունարեն և անգլերեն։
2015 թվականի հոկտեմբերին Տատոպուլոսն ամուսնացավ Face Off հեռուստախաղի հաղորդավար ՄաքԿենզի Վեսթմորի հետ։ Զույգը ծանոթացավ շոուի առաջին եթերաշրջանի վրա աշխատելիս։ Հարսանեկան արարողությունը տեղի ունեցավ Մալիբուի Սեդլռոք Ռենչ Ուայներիի Chateau Le Dome-ում։ Տատոպուլոսը ներկայումս (2015) ապրում է Լոս Անջելեսում։


== Կարիերա ==
Հունաստանում գովազդային գործակալություններում որպես դիզայներ աշխատելիս նա շարունակ հրապուրվում էր արարածներով և հատուկ էֆեկտներով։ Սովորել է Փարիզի École d'Art Décoratif-ում, École des Arts Appliqués-ում և École des Beaux-Arts-ում։ Փարիզից տեղափոխվեց Հռոմ, այնուհետև Հունաստան, որտեղ սկսեց վաճառել իր պատկերները։ Արդյունքում ժամանցային բիզնեսի նկատմամբ ունեցած կիրքը նրան բերեց ԱՄՆ և կարճ ժամանակ անց նա գովազդների, երաժշտական տեսահոլովակների և շարժաֆիլմերի դիզայներությամբ էր զբաղվում։ Հաճախ համագործակցել է ռեժիսորներ Ռոլանդ Էմերիխի, Ալեքս Պրոյասի և Լեն Ուայզմանի հետ։
Նիկո Տատոպուլոսի կերպարը Գոձիլայում անվանվել է նրա կրտսեր դստեր անունով։ Առաջին ռեժիսորական աշխատանքը 2009 թվականին էր՝ Ուրիշ աշխարհ։ Լիկանների ապստամբությունը ֆիլմում։ Աշխատել է Դարկստորմ Ստուդիոս գրաֆիկական վեպի «Ես Ֆրանկեշտեյնն եմ» էքշն ֆիլմի ադապտացիայի վրա․ ֆիլմի պրոդյուսերությամբ զբաղվում է Լեյքշոր Էնթերթեյնմենթը։


== Համագործակցություններ ==
Տատոպուլոսը աշխատել է հետևյալ ռեժիսորների հետ մեկից ավելի ֆիլմերի վրա՝

Փոլ Ուիլյամ Սքոթ Անդերսոն («Օտարը գիշատիչների դեմ», «Չարի կացարանը 3»)
Ռոլանդ Էմերիխ («Աստղային դարպասներ», «Անկախության օրը», «Գոձիլա», «Մեր թվարկությունից 10 000 տարի առաջ», «2012»)
Ալեքս Պրոյաս («Խավար քաղաքը», «Ես ռոբոտ եմ», «Նախանշաններ»)
Դևիդ Թուի («Սև խոռոչ», «Ռիդիկի քրոնիկները», «Ռիդիկ»)
Լեն Ուայզման («Ուրիշ աշխարհ», «Ուրիշ աշխարհ։ Էվոլյուցիա», «Պինդ ընկույզ 4.0», «Հիշել ամենը»)


== Ծանոթագրություններ ==


== Արտաքին հղումներ ==
Պատրիկ Տատոպուլոս Internet Movie Database կայքում
Tatopoulos Studios Official Site
Լանջիկ (Ուրֆայի նահանգ)

Անվան այլ կիրառումների համար տե՛ս՝ Լանջիկ (այլ կիրառումներ)Լանջիկ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Պատրիկ Հերման

Պատրիկ Հերման (գերմ.՝ Patrick Herrmann, փետրվարի 12, 1991(1991-02-12), Uchtelfangen, Illingen, Նոյնկիրխեն, Սաարլանդ, Գերմանիա), գերմանացի ֆուտբոլիստ, Բորուսիա Մյունխենգլադբախի կիսապաշտպան։


== Կարիերա ==
Ֆուտբոլով սկսվեց զբաղվել Ուհտելֆագեն ակումբում, որը գտնվում էր նրա բնակավայրում՝ Իլլինգեն կոմունայում։ Դրանից հետո տեղափոխվեց մարզվելու Սաարբրյուկկեն ակումբում։ 2008 թվականին Հերմանով սկսվեց հետաքրքրվել Մյունխենգլադբախի Բորուսիան։ Վերջինս այն գերմանական առաջատար ակումբներից մեկն էր, որ փնտրում էին երիտասարդ ֆուտբոլիստներ ամբողջ Գերմանիայում։ Պատրիկը տեղափոխվեց «Գլադբախի» ակադեմիա, որտեղ մեկ տարի մարզվելուց հետո դարձավ Բորուսիա Մ երկրորդ ակումբի խաղացող։ Անցկացնելով 8 խաղ երկրորդ ակումբի կազմում, սկսեց մարզվել արդեն հիմնական կազմի հետ։ Բունդեսլիգայում նորամուտը նշեց 2010 թվականի հունվարի 16-ին։ Նա դուրս եկավ խաղադաշտ 79-րդ րոպեին Ֆիլիպ Դամսի փոխարեն տնային խաղում, որը Բունդեսլիգայի 18-րդ տուրի հանդիպումն էր Բոխումի դեմ։ Այդ խաղում Բորուսիա Մ պարտվեց 1-2 հաշվով։ 2010 թվականի մայիսի 1-ին նա խփեց իր առաջին գոլը Բունդեսլիգայի 33-րդ տուրում Հանովերի դեմ հանդիպման ժամանակ, որը ավարվեց Բորուսիայի ջախջախիչ պարտությամբ 6-1 հաշվով։ 
Հերմանը այդ մրցաշրջանում անցկացրեց 13 հանդիպում։
2010 թվականի հունիսի 9-ին Պատրիկը ստորագրեց 4 տարվա պայմանագիր Բորուսիա Մյունխենգլադբախի հետ։


== Վիճակագրություն ==


== Ծանոթագրություններ ==


== Արտաքին հղումներ ==
«Պրոֆիլը «Բորուսիա Մ» պաշտոնական կայքում» (գերմաներեն)։ Borussia.de։ Արխիվացված է օրիգինալից 2010-07-07-ին։ Վերցված է 2010-07-26 
«Ֆուտբոլիստի պրոֆիլը» (գերմաներեն)։ Weltfussball.de։ Արխիվացված օրիգինալից 2012-05-04-ին։ Վերցված է 2010-07-26 
«Ֆուտբոլիստի պրոֆիլը fussballdaten կայքում» (գերմաներեն)։ Fussballdaten.de։ Արխիվացված օրիգինալից 2012-05-04-ին։ Վերցված է 2010-07-26 
«Ֆուտբոլիստի պրոֆիլը kicker կայքում» (գերմաներեն)։ Kicker.de։ Արխիվացված օրիգինալից 2012-05-04-ին։ Վերցված է 2010-07-26
Բալուքար

Բալուքար, լեռնագագաթ Հայաստանի Վայոց ձորի մարզում, Վարդենիսի լեռնաշղթայի հարավ-արևելյան մասում։


== Ծանոթագրություններ ==
Բոնիտու դի Սանտա Ֆե

Բոնիտու դի Սանտա Ֆե (պորտ.՝ Bonito de Santa Fé), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Կաջազեյրասի գավառի կազմի մեջ։ Բնակչությունը կազմում է 9368 մարդ՝ 2006 թվականի տվյալներով։ Գրավում է 228,326 կմ2 տարածք։ Բնակչության խտությունը՝ 41,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 20.150.584,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.165,57 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,574 (տվյալները՝ ՄԱԿ-ի զարգացման ծրագրի)։
Ալ-Ղիզլանիա

Ալ-Ղիզլանիա (արաբ․՝ الغزلانية‎‎‎), գյուղ Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Դումայի գավառում համանուն շրջանի վարչական կենտրոնն է։


== Աշխարհագրական դիրք ==
Գտնվում է արևելքում՝ Դամասկոս, արևմուտքում։ Խիրբետ ալ-Վարդ, հարավում՝ Ալ-Ադիլիյա և Բուրուրկ, հարավ-արևելքում՝ Ալ-Հայջնանա, արևելքում՝ Ջուդայդատ ալ-Խանս, հյուսիսում՝ Ղասուլա, Հառան ալ-Ավամիդ և Սակկա, հյուսիս-արևմուտքում՝ Դեյր Ասաֆիր և Շաբբա։


== Բնակչություն ==
Ըստ 2004 թվականի Սիրիայի մարդահամարի տվյալներով քաղաքի բնակչությունը կազմում է 10,473 մարդ։ Իսկ համանուն շրջանի բնակչություն իր 12 բնակավայրերով կազմում է 36,715 մարդ։


== Տրանսպորտ ==
Ալ-Ղիզլանիային ամենամոտ քաղաքացիական օդանավակայանը և երկաթուղային հանգույցը գտնվում են մայրաքաղաք Դամասկոսում։


== Ծանոթագրություններ ==
Օնդվոր

Օնդվոր (ռուս.՝ Ондвор), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Sikorsky S-76 Spirit

Սիկորսկի S-76 «Սպիրիտ» (անգլ.՝ Sikorsky S-76 Spirit) կոմերցիոն ուղղաթիռ։ Արտադրվել է «Sikorsky Aircraft»  ընկերության կողմից։ S-76 ուղղաթիռի նախագծման ընթացքում կիրառվել է S-70 «Black Hawk»  ուղղաթիռի արդատրման փորձը։ Փորձնական չորս ուղղաթիռների արտադրությունը սկսվել է 1976 թվականի մայիսից։ Առաջին անգամ օդ է բարձրացել 1977 թվականի մարտի 13-ին։ 1994 թվականի սկզբից արտադրվել է ավելի քան 400 S-76 ուղղաթիռ։ Էլեկտրական սարքավորումները տեղադրվում են ինքնաթիռի կմախքի քթամասում։ Ուղևորային սրահը 4,18 մ² է,  2,46 × 1,02 × 1,37 մ չափերով և ջեռուցման ու օդափոխման 5,78 մ³ ծավալով։ Վառելիքը պահվում է երկու բաքում, որոնց տարողությունը միասին   1064 լիտր է։ Շարժիչի ռեսուրսը մինչև հիմնական վերանորոգում՝ 3000 ժամ։ Գլխավոր ռեդուկտորի ռեսուրսը՝ 1500 ժամ։ Թիակների գործածության ժամկետը՝ 4900 ժամ։ Թիակները պահանջում են մեկանգամյա փոխարինում՝  ուղղաթիռի շահագործման ամբողջ ժամանակահատվածի համար։


== Տակտիկատեխնիկական բնութագիր ==
Ներկայացված բնութագրերը համապատասխանում են S-76C+ մոդելին։

անձնակազմ =1-2օդաչու
ուղևորների թիվը =մինչև 13 ուղևոր
բեռնափոխադրում =
երկարություն =16,0 մ
Կմախքի երկարությունը 13,21 մ
պտուտակի տրամագիծը =13,41մ
Ղեկային պտուտակի տրամագիծը 2,44 մ
Կմախքի առավելագույն լայնությունը 2,13 մ
բարձրությունը =4,42 մ (պոչային պտուտակով)
սրահ =141,26 մ²
անիվներ 5,0 մ
անվածիրը 2,44 մ
ծավալը՝ դատարկ =2 545 կգ
ծավալը՝ բեռնավորված =
նորմալ թռիչքային զանգվածը =
առավելագույն թռիչքային զանգվածը =5 307 կգ
օգտակար բեռնման զանգվածը։ 1 616 կգ
վառելիքի զանգվածը =3 030 կգ
Վառելիքի բաքերի ծավալը 1 083 լ․ (ստանդարտ բաք)Բեռնախցիկի ծավալները

Երկարություն 2,46 մ
Լայնություն 1,93 մ
Բարձրություն 1,35 մ
Հատակը՝ 4,18 մ²
Օգտակար ծավալը 5,8 մ³
թույլատրելի առավելագույն արագությունը =287կմ/ժ
առավելագույն արագություն =
նորմալ արագություն =259 կմ/ժ
անկման արագությունը =
մարտական շառավիղը =
պրակտիկ հեռավորությունը =813 կմ
մրցավազքի հեռավորությունը =
պրակտիկ բարձրակետը =3 871 մ
ստատիկ բարձրակետը = 
երկրի էֆեկտի կիրառմամբ 1 722 մ
առանց երկրի էֆեկտի կիրառման 549 մ


== Ծանոթագրություններ ==


== Արտաքին հղումներ ==
Сикорский S-76 Спирит
Sikorsky S-76 «Spirit» 1977
Ասատուր Արսենյան

Ասատուր Արսենյան (1885, Հաճն, Ադանայի վիլայեթ, Օսմանյան կայսրություն - 1915), հայ բժիշկ։


== Կենսագրություն ==
Ասատուր Արսենյանը ծնվել է 1885 թվականին Ադանայի նահանգի Մարաշի գավառի Հաճընի գավառակում։ 1909 թվականին ավարտել է դեղագործական դպրոցը։ Դեղագործ է աշխատել։ 1910-1924 թվականներին դեղատան վարիչ է աշխատել Կոստանդնուպոլսի սբ. Փրկիչ ազգային հիվանդանոցում։ 1915 թվականի ապրիլի 24-25-ի գիշերը Կոստանդնուպոլսում ձերբակալված 235 անվանի հայ մտավորականների թվում է եղել նաև Ասատուր Արսենյանը։ Նրանց բանտարկել են Կոստանդնուպոլսի կենտրոնական բանտում, ապա խումբ-խումբ ուղարկել Անատոլիայի խորքերն ու գազանաբար սպանել։ Անունը փորագրվել է Չանղըրըի բանտում հավաքված համրիչի 99 հատիկներից մեկի վրա։ Այլ տվյալներով՝ 1915 թվականին նահատակվել է Դեյր-էլ-Զորի կողմերում՝ 30 տարեկանում։ Այլ տվյալով՝ վերապրել է։ 1930 թվականին վերամասնագիտանալով՝ դարձել է ատամնաբույժ։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Պալաքեան Գրիգորիս ծ. վրդ. «Հայ գողգոթան», Վիեննա, 1922
Հայրապետյան Վանիկ «Էջեր Հայաստանի դեղագործության պատմությունից», Երևան, 1990
Պալաքյան Գրիգորիս ծ. վրդ. «Հայ գողգոթան», Երևան, 1991
Յարման Արսեն «Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի» (թուրքերեն), Ստամբուլ, 2001
Ավագյան Կարինե «Եղեռ նահուշ մասունք կամ խոստովանողք և վկայք խաչի», Երևան, 2002
Ավագեան Կարինէ «Չանղըրըի 1915 թ. ապրիլի 11, Յիշատակ»… Թանգարա նային ցուցանմոյշը, «Հանդէս Ամսօրեայ», 2008, հ. 1-12
Ցինխուայի համալսարան

Ցինխուայի համալսարան, չինական համալսարան, գտնվում է Պեկինում, և համարվում է Չինաստանի Ժողովրդական Հանրապետության ամենահեղինակավոր համալսարաններից մեկը։ Համալսարանը տեղծվել է 1911 թվականին։ Սկզբում այն նախապատրաստական ​​դպրոց էր այն չինացիների համար, ովքեր ցանկանում էին երկրորդ ցիկլ անել ամերիկյան համալսարաններում։ 1925-ին համալսարանը  վերաճեց և այժմ այն ​​առաջարկում է քառամյա բակալավրի աստիճան և ավարտական ​​և ասպիրանտուրա (մագիստրոսի և դոկտորի կոչում)։
Համալսարանը  դասվում է Չինաստանի լավագույն համալսարանների ցանկին։ Համաշխարհային համալսարանների դասակարգման համաձայն, որը տրամադրվել է 2014 թվականին ՝ անգլիական Թեմզ թերթի առաջատար ուսումնասիրությունների լրացմամբ, համալսարանը աշխարհում զբաղեցնում է 48-րդ հորիզոնականը։ Ցինխուայի շրջանավարտների թվում կան քաղաքական առաջնորդներ, գիտնականներ։ Օրինակ ՝ Սի Ցզինպինը` Չինաստանի կոմունիստական ​​կուսակցության գլխավոր քարտուղարը։
Համալսարանի նշանաբանն է ՝ «Գործողությունն ավելի կարևոր է, քան բառերը»։ Ցինխուայի համալսարանի խորհրդանիշը կեռասենու ծաղիկն է, քանի որ այն մանուշակագույն և սպիտակ է, որոնք էլ Ցինխուայի խորհրդանշական գույներն են։ Ամեն տարի ապրիլի վերջին կիրակի օրը Ցինխուայի ծննդյան օրն է։ Այս օրը լաբորատորիաները բաց են այցելուների համար. Կազմակերպվում է մեծ սպորտային մրցույթ, որին կարող են մասնակցել բոլոր ուսանողները։ Այդ օրը շատ շրջանավարտներ վերադառնում են՝ նշելու համալսարանի ծննդյան օրը։


== Պատմություն ==
Հիմնադրվելով 1911 թվականին Սինհայական հեղափոխության ժամանակ, Սուն Յաթ-Սենի կողմից, ով տապալեց Ցին կայսրության վերջին կայսրին և հանգեցրեց Չինաստանի Հանրապետության կայացմանը, Ցինխուայի համալսարանն ի սկզբանե տրամադրեց կրթություն, որը կենտրոնացած էր գիտական ​​առարկաների հիման վրա, չնայած կային  նաև հումանիտար բաժիններ։ 1952 թ.-ին համալսարանների վերակազմավորումից հետո Ցինխուայի համալսարանը այլևս չուներ գրականագիտությանը նվիրված բաժին, հիմնական գիտական ​​կրթության որոշ ճյուղեր կրճատվել էին ՝ համալսարանը դարձնելով  շատ ավելի մասնագիտորեն ուղղորդված դեպի ինժեներական։
1980-ականների վերջից, Դեն Սյաոպինի կողմից ստեղծված «Չորս արդիականացում» ռեֆորմիզմի համատեքստում, պետությունը ձեռնամուխ եղավ համալսարանի վերափոխմանը ՝ դասավանդման ավելի մեծ դիվերսիֆիկացման իմաստով։
2015 թվականի հունվարի դրությամբ համալսարանը բաղկացած էր 14 ֆակուլտետից ՝ բաժանված 56 բաժնի։ 2005 թվականի ապրիլին համալսարանն ուներ նաև 41 գիտահետազոտական ​​ինստիտուտ, 35 հետազոտական ​​կենտրոն, որոնք բաժանվել են 171 լաբորատորիայի, որոնցից 12-ը` ազգային լաբորատորիաներ են։


== Ծանոթագրություններ ==
Ջոն Քինգ

Ջոն Բ. Քինգ-մլ. (անգլ.՝ John B. King Jr., հունվարի 5, 1975(1975-01-05), Բրուքլին, Նյու Յորք, Նյու Յորք, ԱՄՆ), ամերիկացի քաղաքական գործիչ, ԱՄՆ կրթության նախարար Բարակ Օբամայի անձնակազմում։ (2016-2017 թթ.)


== Կենսագրություն ==
Ջոն Քինգ, կիսով չափ աֆրոամերիկացի, կիսով չափ պուերտոռիկացի։ Ութ տարեկան հասակում կորցրել է մորը (նա մահացել է սրտի կաթվածից), իսկ հայրը տառապում էր Ալցհայմերի հիվանդությամբ և մահացավ, երբ տղան դառնում էր 12 տարեկան։ Արդյունքում Ջոնն ապրել է տարբեր բարեկամների մոտ, բայց ամենից շատ սիրում էր ժամանակ անցկացնել դպրոցում, արդեն լինելով մեծ, երախտագիտություն էր հայտնում այն ուսուցիչներին, ովքեր իր խոսքերով փրկել են իր կյանքը։ Ուսման մեջ հաջողությունների շնորիիվ կրթաթոշակ է ստանում հեղինակավոր մասնավոր միջին դպրոցում Ֆիլիպսի ակադեմիայում (Էնդովեր) սովորելու համար, սակայն ըմբոստանալով խիստ կարգերի դեմ հեռացվել է դպրոցից։
Քինգը ստացել է բակալավրի աստիճան Հարվարդի համալսարանում, իսկ իրավագիտության պրոֆեսորի աստիճան Յեյլի համալսարանում։ Ավարտելով Կոլումբիայի համալսարանի մանակավարժական քոլեջը նա ստանում է կրթության պրոֆեսորի կոչում (Doctor of Education)։
1999  թվականին Բոստոնում Քինգը հիմնում է իր առաջին անկախ դպրոցը պետական ֆինանսավորմամբ, այսպես կոչված «սուբսիդավորվող դպրոց» (charter school), որը մեծ համբավ է ձեռք բերում որպես Մասսաչուսեթսի լավագույն կրթական հաստատություններից մեկը։ Հետագայում որպես Uncommon Schools ընկերության գործադիր տնօրեն, Նյու Յորքում բացում  է ևս մի քանի նմանատիպ դպրոցներ (ընդհանուր առմամբ այդ ասոցիացիան ղեկավարում էր 24 դպրոց, որտեղ անապահով ընտանիքների երեխաները ստանում են անհրաժեշտ պատրաստվածություն քոլեջներ ընդունվելու համար)։ 2011 թվականին գլխավորել է Նյու Յորքի նահանգի կրթության հանձնաժողովը, նոր պաշտոնում զբաղվել է ուսուցիչների աշխատանքի գնահատման նոր համակարգի (Common Core State Standards) ներդրմամբ, որը ենթադրում էր հաշվառում սովորղների ուսումնական առաջադիմության վերաբերյալ և անկախ «պատենտավորված դպրոցների» ցանցի ընդլայնմամբ։ Չկարողանալով հարթեցնել հարաբերությունները պրոֆմիության հետ, 2014 թվականին Նյու Յորքի ուսուցիչների Միությունը պահանջեց իր հրաժարականը։
2015 թվականի հունվարին եղել է ԱՄՆ կրթության նախարար Արնե Դունկանայի տեղակալը։ 2015 թվականի հոկտեմբերի 2-ին վերջինս հայտարարել է, որ տարվա վերջում կթողնի պաշտոնը և նախագահ Օբաման անմիջապես նշանակեց Ջոնի Քինգին նախարարի պաշտոնակատար Դունկանի հեռանալուց հետո, առանց պաշտոնական նշանակման, մինչև նախագահական լիազորությունների ժամկետի ավարտը։ 2016 թվականի հունվարի 1-ից Քինգը սկսում է կատարել նախարարի պարտականությունները, իսկ փետրվարին՝ Օբաման  իր նախնական նշանակությունների շրջանում առաջադրում է իր թեկնածությունը նախարարի պաշտոնում, իսկ 2016 թվականի մարտի 14-ին սենատը մեծամասնության 49 և 40 դեմ ձայներով հաստատում է այդ նշանակությունը (այդ թվում 7 հանրապետականներ կողմ են քվեարկել)։


== Անձնական կյանք ==
Բոստոնում աշխատելու ժամանակաշրջանում Քինգը ծանոթացել է Ուիլիամի քոլեջի (Williams College) շրջանավարտ և մանկապարտեզի դաստիարակ Մելիսա Ստիլի հետ։ Նա տեղափոխվեց Բոստոն և արդյունքում զույգերը ունեցան երկու աղջիկ։


== Ծանոթագրություններ ==


== Արտաքին հղումներ ==
«John King»։ Twitter։ Վերցված է 2016-05-22
Բուդդլեյա Դավիդի

Բուդդլեյա Դավիդի (լատ.՝ Buddleia davidi), լոգանիազգիներ ընտանիքի, բուդդլեյա ցեղի բույս։


== Նկարագրություն ==
Տերևաթափ թուփ է՝ 2-3 (հազվադեպ՝ 5) մ բարձրությամբ, ցրված-տարածված ճյուղերով, նոսր սաղարթով և դեպի ցած հակված ընձյուղներով։ Ճյուղերը թեթևակի անկյունավոր են, պղտոր կանաչավուն, սկզբում՝ մազմզուկապատ, հետագայում՝ համարյա մերկ։ Բազմամյա ճյուղերի կեղևը բաց կամ մուգ մոխրագույն է, երկարավուն ճաքերով ծածկված։ Տերևները ձվաձև նշտարաձև են կամ նշտարաձև, սրածայր, վերևի կողմից արագ մերկացող, մուգ կանաչ, ներքևի կողմից սպիտակ կամ դեղնաթաղիքանման մազմզուկապատ կամ մանր սղոցաեզր, 8-15 սմ երկարությամբ, 3-5 (երբեմն՝ 8) սմ լայնությամբ։ Ծաղիկները մեղրի բուրմունք ունեն, հավաքված են գագաթնային, ուղղաձիգ կամ թեթևակի դեպի ցած հակված, հասկանման, 10-25 (երբեմն՝ 40) սմ երկարությամբ հուրաններում։ Բաժակն ունի նեղ ձվաձև բլթակներ, աղվամազապատ է։ Պսակը մեծ մասամբ կապտակարմրավուն է կամ ծիրանագույն, երախի մոտ նարնջագույն երանգով։ Ծաղկեխողովակը, որն արտաքինից մերկ է, ունի մոտ 1 սմ երկարություն և ներսի կողմից թեթևակի աղվամազապատ է։ Առէջները ամրացած են պսակի խողովակի միջին մասին։ Սերմնարանը մերկ է։ Պտուղը երկարավուն է, սրածայր, 0,6-0,8 սմ երկարությամբ։ Ծաղկում է հուլիս-հոկտեմբեր ամիսներին, պտուղները հասունանում են հոկտեմբեր-նոյեմբերին։ Հաճախ տաք և երկարատև աշնան դեպքում նոյեմբերի վերջերին նոր տերևներ է արձակում, որոնք տաք և կարճատև ձմռան դեպքում գարնանը շարունակում են աճել։ Հակառակ դեպքում վերերկրյա զանգվածի հետ ոչնչանում են։ Բազմանում է սերմերով և կտրոններով։ Լուսասեր է և ջերմասեր։ Լավ է դիմանում ժամանակավոր երաշտին, շոգադիմացկուն է։ Պահանջկոտ չէ հողի նկատմամբ։


== Տարածվածություն ==
Վայրի վիճակում տարածված է Չինաստանում։ Հայաստանում շատ է տարածված ստորին գոտու պայմաններում, որտեղ միանգամայն ցրտադիմացկուն է, չնայած խիստ և երկարատև ձմեռների դեպքում հաճախ մինչև գետնի մակերեսը ցրտահարվում է և մյուս տարի կրկին սաղարթը վերականգնվում և ծաղկում է։ Միջին լեռնային գոտու պայմաններում նույնպես ամեն տարի վերերկրյա զանգվածը ցրտահարվում է և հաջորդ տարին կրկին վերականգնվում։ Բարձր լեռնային շրջաններում լրիվ ցրտահարվում է։


== Կիրառություն ==
Պիտանի է Հայաստանի ստորին և մասամբ միջին լեռնային գոտիների համար, որպես արժեքավոր, բարձր դեկորատիվ (հատկապես ուշ ծաղկման շնորհիվ) թփատեսակ։ Ունի մի շարք այլատեսակներ, որոնք աչքի են ընկնում խոշոր ծաղիկներով և տերևներով, ծաղկման ժամկետներով, ծաղիկները մուգ եղրևանագույն են և այլն։ Էկոլոգիական խումբը՝ IV: Մշակության հավանական շրջանները' 9, 18, 20ա, 23-25, 28, 31<refՀարությունյան Լ․ Վ․, Հարությունյան Ս․ Լ․,  Հայաստանի դենդրոֆլորան, հ. 2, Երևան, «Լույս հրատարակչություն», 1985, էջ 221-222։</ref>:


== Ծանոթագրություններ ==
Տագամիիսա (գյուղ, Կիհելկոննա շրջան)

Անվան այլ կիրառումների համար տե՛ս՝ ՏագամիիսաՏագամիիսա (էստ․՝ Tagamõisa), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Do I Wanna Know

«Do I Wanna Know?»՝ բրիտանական Arctic Monkeys ինդի ռոք խմբի երգը` Am ալբոմից։ Թողարկվել է 2013 թվականի հունիսի 13-ին։
Rolling Stone ամսագիրը երգն ընդգրկել է 2013 թվականի լավագույն երգերի տասնյակում։


== Տեսահոլովակ ==
Երգի տեսահոլովակի ռեժիսորն է Դեյվիդ Ուիլսոնը, ում աջակցել է Blinkink-ը։ Յություբում տեսահոլովակը հայտնվել է 2013 թվականի հունիսի 18-ին։ Այն սկսվում է ձայնային ալիքների պատկերներով, որին ուղեկցում է վոկալիստ Ալեքս Թյորների ձայնը, որն էլ երգին ռիթմ է հաղորդում։ Ավելի ուշ այդ պատկերները վերածվում են մուլտիպլիկացիոն կանանց, մեքենաների, թռչունների, ձկների և այլ շարժանկարների։


== Երգացանկ ==
Թվային բեռնում
1. «Do I Wanna Know?» - 4։33
7"
1. «Do I Wanna Know?» - 4։33
2. «2013» - 2։26


== Ձայնագրության մասնակիցներ ==
Arctic Monkeys - երաժշտություն
Ալեքս Թյորներ - տեքստի հեղինակՊրոդյուսերներ

Ջեյմս Ֆորդ անգլ.՝ James Ford - պրոդյուսեր, ստեղնաշարային գործիքներ
Ռոս Օրտոն - անգլ.՝ Ross Orton - պրոդյուսեր («Do I Wanna Know?»), («2013»)Տեխնիկական անձնակազմ

Յան Շի (անգլ.՝  Ian Shea) - հնչյունային ռեժիսոր
Բրայան Լյուսի - (անգլ.՝ Brian Lucey) - մաստերինգ
Չադ Բլեյք (անգլ.՝ Tchad Blake) - կրճատում
Մեթյու Քուպեր (անգլ.՝ Matthew Cooper) - ձևավորում
Դեյվիդ Ուիլսոն (անգլ.՝ David Wilson) - տեսահոլովակի ռեժիսոր


== Թողարկման պատմություն ==


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Do I Wanna Know? ՅուԹյուբում
Do I Wanna Know? Discogs կայքում
Էլէնտիկին

Էլէնտիկին, հայկական իգական անուն։ Ծագումն անհայտ է։ Ըստ Հրաչյա Աճառյանի՝ հավանաբար առաջացել է հայերեն Է՛լ էն տիկին՝ «նորից նույն տիկին» ձևից։ Հիշատակված է մեկ անգամ անթվական մի հիշատակարանում։	


== Ծանոթագրություններ ==
Նեմիրովկա (այլ կիրառումներ)

Նեմիրովկա, կարող է վերաբերել՝

Նեմիրովկա - գյուղ, Ուկրաինայի Ժիտոմիրի մարզի Կորոստենի շրջանում
Նեմիրովկա - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Աֆրիկայի ազգերի գավաթ 1959

Անվան այլ կիրառումների համար տե՛ս՝ (այլ կիրառումներ)1959 թվականին Աֆրիկայի ֆուտբոլի կոնֆեդերացիան կազմակերպեց աֆրիկյան ազգերի գավաթի 2-րդ խաղարկությունը։ Հանդիպումներն անցկացվեցին 1959 թվականի մայիսի 22-ից մինչև մայիսի 29-ը Արաբական Միության մայրաքաղաք Կահիրեում։ Համաձայն մրցաշարի ձևաչափի՝ ԿԱՖ-ի անդամ երեք երկրները մեկ շրջանով մրցությամբ որոշելու էին չեմպիոնին և մրցանակակիրներին։


== Որակավորում ==
Աֆրիկյան ազգերի գավաթի 1959 թվականի խաղարկությանը մասնակցելու իրավունք ստացան 1959 թվականին ԿԱՖ-ին անդամակցող երեք երկրների ազգային թիմերը՝ Սուդանը, Արաբական Միությունը (Եգիպտոսի և Սիրիայի եռամյա միությունը) և Եթովպիան։ ԿԱՖ-ի հիմնադիրներից Հարավային Աֆրիկան դուրս էր եկել նրա կազմից կազմակերպության հիմնադրումից շատ չանցած։


== Մասնակիցներ ==


== Մրցավայրեր ==


== Հանդիպումներ ==


=== Եզրափակիչ փուլ ===
Հանդիպումների արդյունքները


== Ռմբարկուներ ==


== Մրցանակներ և նվաճումներ ==
Մրցաշարի «լավագույն ֆուտբոլիստ» ճանաչվեց հարձակվող  Մահմուդ Ալ-Գոհարին, որը ստացավ նաև «ոսկե խաղակոշիկ» մրցանակը։


== Մրցաշարային աղյուսակ ==


== Ծանոթություն ==


== Հղումներ ==
1959 թվականի աֆրիկյան ազգերի գավաթը (ԿԱՖ-ի պաշտանական կայք ₪, soccerbot.com ₪, RSSSF-ի արխիվ ₪, arquivodosmundiais.com ₪)
Եգիպտոսի հավաքականը աֆրիկյան ազգերի գավաթում (RSSSF-ի արխիվ ₪)
Ժերար Դրեյֆուսի ժամանակագրությունը (rfi.fr ₪)
Հաղպրտանք (աղբյուր)

«Հաղպրտանք» աղբյուր, ջրաերկրաբանական բնության հուշարձան Հայաստանի Հանրապետությունում, որը աղբյուր է։ Բնության հուշարձանը գտնվում է Կոտայքի մարզում, Հրազդան քաղաքի Վանատուր (Աթարբեկյան) թաղամասի արևելյան ծայրամասում, 1.5 կմ հյուսիս-արևմուտք, ծովի մակարդակից 1755 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։ 


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Ձիթատու մշակաբույսեր

Ձիթատու մշակաբույսեր ձեթ ստանալու նպատակով մշակվող բույսեր։
Պատկանում են՝

աստղածաղկավորների կամ բարդածաղկավորների (արևածաղիկ, գաթի ծաղիկ),
կաղամբազգիների կամ խաչածաղկավորների (սորուկ, մանանեխ, հալացուկ),
բակլազգիների կամ թիթեռնածաղկավորների (գետնանուշ, սոյա),
իշակաթնուկավորների (տզկանեփ),
քունջութազգիների (քունջութ),
խաշխաշազգիների (խաշխաշ),
խուլեղինջազգիների (պերիլա և ղաշխակտավատ),
կտավատազգիների (կտավատ) ընտանիքներին։Դաշտային բույսերից իրենց սերմերում ձեթ են պարունակում բամբակենին, կանեփը, կենաֆը, եգիպտացորենը, ծառատեսակներից՝ ձիթենին, եղրիզենին, ընկուզենին, նշենին և այլն։ Բուսական յուղը գոյանում է սերմերում (արևածաղիկ, գաթի ծաղիկ), տերևներում (դաղձ), ծաղիկներում (վարդ), տերևներում ու ցողուններում (խորդենի), կոճղարմատներում (հիրիկ)։
Ձիթատու մշակաբույսերի քուսպը լավագույն խտացրած կեր է։ Մշակվող մշակաբույսերի սերմերում բուսական յուղը (բացարձակ չոր նյութի հաշվով) կազմում է. 

արևածաղիկինը՝ 29-57,
տզկանեփինը՝ 47-58,
քունջութինը՝ 48-63,
գաթի ծաղկինը՝ 25-32,
կտավատինը՝ 30-47,
սոյայինը՝ 15-24,
գետնանշինը՝ 41-56,
պերիլայինը՝ 26- 49,
մանանեխինը՝ 30-47,
սորուկինը՝ 25-46,
հացահատիկինը՝ 33-49%:
Շևան (կանտոն)

Անվան այլ կիրառումների համար տե՛ս՝ Շևան (այլ կիրառումներ)Շևան (ֆր.՝ Chevagnes), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Մուլեն շրջանի կազմի մեջ։
Համայնքի INSEE կոդ՝ 0304։
Շևան կանտոնի մեջ հաշվվում է 10 կոմունա, որից գլխավորն է Շևանը։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 6 982 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ալյե դեպարտամենտի կոմունաների բնակչությունը INSEE կայքում
Շևան կանտոնի տեղադիրքը Ֆրանսիայի քարտեզի վրա(չաշխատող հղում)
NBA 2K15

«NBA 2K15», «NBA 2K» խաղաշարերի թվով 16-րդ բասկետբոլային վիդեոխաղն է՝ մշակված «Visual Concepts» ստուդիայի և թողարկված «2K Games» ստուդիայի «2K Sports» ենթաբաժնի կողմից։ Խաղը Հյուսիսային Ամերիկայի գնորդների համար լույս է տեսել 2014 թ.-ի հոկտեմբերի 7-ին՝ «Microsoft Windows» օպերացիոն համակարգի և «PlayStation 3», «Playstation 4», «Xbox 360» և «Xbox One» խաղային համակարգերի համար։
Խաղի պաշտոնական կազմին պատկերված է «Օկլահոմա սիթի Թանդերի» բասկետբոլիստ Քևին Դյուրանտը։
2K խաղաշարերի մեջ հաջորդում է «NBA 2K14»-ին և նախորդում «NBA 2K16»-ին։


== Խաղի սաունդթրեքը ==
Խաղի երգացանկը ընտրվել է երգիչ Ֆարել Ուիլյամսի կողմից։
Ստորև բերված աղյուսակում ներկայացված են խաղի պաշտոնական սաունդթրեք կատարումները։


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)(անգլ.)
Լի Սի Օն

Լի Սի Օն (հուլիսի 3, 1982(1982-07-03), Բուսան, Հարավային Կորեա), հարավկորեացի դերասան։ Նա առավել հայտնի է իր զավեշտալի դերով` Պատասխան 1997 դրամայում։


== Ֆիլմագրություն ==


=== Ֆիլմեր ===


=== Հեռուստասերիալներ ===


=== Երաժշտական հոլովակ ===


== Ծանոթագրություններ ==


== Արտաքին հղումներ ==
Լի Սի Օն Ինստագրամում
Լի Սի Օն Internet Movie Database կայքում
Մարիամ (լեռներ)

Անվան այլ կիրառումների համար տե՛ս՝ Մարիամ (այլ կիրառումներ)Մարիամ, լեռներ Հայկական լեռնաշխարհում, Կոպա (Կապույտ) լեռներից հարավ Եփրատ գետի և նրա ձախակողմյան վտակ Դերջանի միջև։ Երկարությունը մոտ 45 կմ է, բարձրությունը՝ մինչև 2600 մ (Մարիամ լեռ)։ Կազմված են կրաքարերից, բյուրեղային թերթաքարերից և ուլտրահիմքային ապարների ներժայթուկներից։
Ալթըն-Հուսեին

Ալթըն-Հուսեին, գյուղ Արևմտյան Հայաստանում, Էրզրումի վիլայեթի Քղիի գավառակի Խուզիչան շրջանում։ Հանդիսացել է Խուզիչանի գավառակի կենտրոն։


== Պատմություն ==
1915-1918 թվականների հայ ազգաբնակչության մեծ մասը բնաջնջվեց։


== Բնակչություն ==
XX դարի սկզբին ուներ 68 տուն հայ և 25 տուն քուրդ բնակիչ։


== Տնտեսություն ==
Բնակչությունը զբաղվում էր երկրագործությամբ և անասնապահությամբ։


== Պատմամշակութային կառույցներ ==
Գյուղում կար երկու հայկական եկեղեցի, որոնցից մեկի անունը Ս. Աստվածածին էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ադմետոս

Ադմետոս (հին հունարեն՝ Ἄδμητος, «անզուսպ»), հունական դիցաբանության մեջ Ֆեսալիայի թագավոր Ֆերետայի և Պիրինիկլիմենի որդին է։ Նշված է «Իլյադ»-ում (II 714 և այլն)։
Կալիդոնյան վարազի որսի և արգոնացիների քարոզարշավի անդամ։
Հայտնի է այն պատմություններում, որտեղ նրան էր ծառայում Ապոլլոնը՝ որպես պատիժ վիշապ Պիոնին սպանելու համար։
Ապոլլոնը Ադմետոսի ոչխարների հոտը արածացնելու է տանում 1, 8 կամ 4 տարի։ Երբ Ապոլլոնը գմբեթավոր լեյտա և ոսկե կիֆառ էր նվագում, գիշատիչ գազանները դուրս էին գալիս անտառից, գնում դեպի ախոռ։ Առաջին անգամ առասպելը հիշատակել է Ֆրեյդը։ Սակայն Հոմերը հիշատակում էր Ապոլոնի մոտ դաստիարակված Էվմելի ձիերի մասին։
Երբ Պելիյը խոստացավ իր աղջիկ Ալքեստային տալ նրան, որը կլծի առյուծի կամ վարազի, Ապոլլոնը Ադմետոսին օգնում է անել դա (կամ էլ նրան օգնել են Ապոլլոնը և Հերակլը)։ Ադմետոսը համարվում էր նա Հերակլի սիրեցյալը։
Ադմետոսը մոռացել էր ամուսնական զոհաբերության մասին հայտնել Արտեմիսին,  զայրացած աստվածուհին հարսանեկան հանգստի ժամանակ նրան օձեր ուղարկեց, սակայն Ապոլլոնին հաջողվեց հանգստացնել նրանց։ Ի վերջո, Մոյրին հարբեցնելով՝ իմացան, որ Ադմետոսի փոխարեն կարող է ուրիշը մահանալ։  Դա արեց Ադմետոսի կին Ալքետիդան։ Սակայն Հերակլը ազատեց նրան Այդայից, վերադարձրեց Ադմետոսին։
Ադմետոս կառուցել է Ապոլոնի տաճար Թամինայում, Էրիտրեայում և Եվբեում։ Նա ունեցել է որդի և դուստր։


== Պատկերասրահ ==

		
		
		
		
		
		


== Ծանոթագրություններ ==


== Գրականություն ==
«Адмет»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
(5512) 1988 VD7

(5512) 1988 VD7, աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 10-ին Ցուտոմու Հիոկիի և Նոբուհիրո Կավասատոյի կողմից Օկուտամայում։
Միջին հեռավորությունը Արեգակից կազմում է 2,279372 ա. մ., առավելագույնը մոտենում է 1,8021 ա. մ. հեռավորության վրա և հեռանում 2,7566 ա. մ.։ Արեգակի շուրջ մեկ ամբողջական պտույտ է կատարում 1256,96 երկրային օրվա ընթացքում, իր ուղեծրով շարժվելով միջինում 0,286405 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5512) 1988 VD7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեպտեմբերի 8

Սեպտեմբերի 8, տարվա 251-րդ (նահանջ տարիներին՝ 252-րդ) օրն է։

Տարվա ավարտին մնում է 114 օր։


== Դեպքեր ==
1380 - Կուլիկովյան ճակատամարտ (1380)
1504 - Միքելանջելոն ավարտում է Դավթի արձանը
1701 - Մխիթար Սեբաստացին Կ.Պոլսում հիմնում է Մխիթարյան Միաբանությունը
1860 - Միչիգան լճում Lady Elgin շոգենավի խորտակվելու հետևանքով զոհվում է շուրջ 300 մարդ
1888՝ անցկացվում է Անգլիայի ֆուտբոլի լիգայի առաջին խաղը
Երկրորդ համաշխարհային պատերազմ՝
1941՝ գերմանական զորքերն սկսում են Լենինգրադի պաշարումը
1978՝ շահի դեմ ապստամբող ցուցարարներին ցրելու համար զորքը կրակ է բացում, սպանելով նրանցից 122-ին


== Ծնունդներ ==
1812 - Նատալյա Գոնչարովա ռուս գրող Ալեքսանդր Պուշկինի կինը (մ.1863 թ.)
1830 - Ֆրեդերիկ Միստրալ ֆրանսիացի գրող
1841 - Անտոնին Դվորժակ չեխ կոմպոզիտոր
1846 - Փոլ Չաթեր, հայկական ծագումով բրիտանացի մեծահարուստ գործարար
1848 - Վիկտոր Մեյեր գերմանացի քիմիկոս
1867 - Ալեքսանդր Պարվուս եղել է մարքսիզմի տեսաբան և հեղափոխական
1877 - Առանձար, հայ երգիծաբան-նովելիստ։
1889 - Ալեքսանդր Ալեքսանդրյան, կոմպոզիտոր, երաժիշտ։
1898 - Նատալյա Ուժվի ուկրաինացի դերասանուհի
1906 - Անդրեյ Կիրիլենկո խորհրդային պետական գործիչ
1922 - Օհան Դուրյան, հայ դիրիժոր
1923 - Ռասուլ Համզաթով, խորհրդային պոետ և հասարակական գործիչ
1925 - Պիտեր Սելլերս, բրիտանացի դերասան, կատակերգու
1956 - Սամվել Մանգասարյան, ազատամարտիկ  (զոհվել է 1992 թ. Մաղավուզում)
1963 - Ռոբ դե Վիտ Rob de Vit հոլանդացի  ֆուտբոլիստ
1979 - Պետեր Լեկո, հունգարացի շախմատիստ, գրոսմայստեր (1994)
1979 - Փինկ ամերիկացի երգիչ-երգահան, դերասանուհի և մոդել
1987 - Վիզ Խալիֆա Wiz Khalifa ամերիկացի րեփեր, երգիչ-երգահան
1989 - Ավիչի Aviccii շվեդ դիջեյ


== Մահեր ==
117՝ Մարկոս Ուլփիոս Ներվա Տրայանոս, Հռոմի կայսր (* 53 թ.)
1894՝ գերմանացի ֆիզիկոս, ֆիզիոլոգ և հոգեբան Հերման Հելմհոլց
1933 - Իրաքի և Սիրիայի թագավոր (1921 թվականից մինչև մահանալը) Ֆեյսալ I
1949՝ գերմանացի կոմպոզիտոր և դիրիժոր Ռիխարդ Շտրաուս
1973՝ ճարտարապետ Ռաֆայել Իսրայելյան (* 1908 թ.)
1978 - Մակար Ալավերդյան,հայ վաստակավոր գինեգործ
2003՝ գերմանացի ռեժիսոր, լուսանկարիչ և դերասանուհի Լենի Ռիֆենշթայլ
2013՝ պատմաբան Գարեգին Հարությունյան
2022  Մեծ Բրիտանիայի թագուհի ԵղիսաբեթII


== Տոներ ==
Գրագիտության համաշխարհային օր
Անկախության օր՝
Մակեդոնիա (Հարավսլավիայից, 1991 թ.)
Անկախության օր՝
Հաղթանակի օր՝
Մալթա
Պակիստան (Հնդկաստանի դեմ 1965 թ. ծովում տարած հաղթանակի կապակցությամբ)
Ռուսաստանի ազգային գրադարան

Ռուսաստանի ազգային գրադարան (ռուս.՝ Российская национальная библиотека), գտնվում է Սանկտ Պետերբուրգում և հանդիսանում երկրի հնագույն հանրամատչելի գրադարանը։ 
Հիմնադրվել է 1795 թվականին, որպես Հանրային գրադարան բացվել է 1814 թվականին։ 1811 թվականից ստացել է հայրենական տպագիր արտադրանքի անվճար պարտադիր օրինակ։ 1914 թվականին գրադարանի ֆոնդում կար ավելի քան 3 միլիոն տպագիր արտադրանք։ 1932 թվականին կոչվել է Մ․ Սալտիկով-Շչեդրինի անվամբ, 1939 թվականին, 125-ամյակի առթիվ պարգևատրվել է Աշխատանքային կարմիր դրոշի շքանշանով։ 1970 թվականին գրադարանում եղել է 16,9 միլիոն պահպանման միավոր, այդ թվում 1 միլիոն 104 հզ.՝ ԽՍՀՄ ժողովուրդների լեզուներով։ Կան հայերեն ձեռագրեր, գրքեր (այդ թվում՝ հնատիպ) և պարբերական մամուլ։ Գրադարանում պահվում են «Ռուսական ազատ մամուլ» հավաքածուն, մի շարք պարբերական հրատարակությունների լրիվ հավաքածուները։ Հազվագյուտ գրքերի ֆոնդում են Վոլտերի անձնական գրադարանը (մոտ 7 հազար հատոր), 4 հազար ինկունաբուլա։ Արտասահմանյան ֆոնդում է «Rossica» հավաքածուն (Ռուսաստանի մասին օտար լեզուներով տպագիր արտադրանքի միակ լրիվ հավաքածուն), ինչպես նաև ռուս գրողների ստեղծագործությունների թարգմանությունները օտար լեզուներով։ 
Մեծ համբավ ունի գրադարանի ձեռագրերի հավաքածուն (ավելի քան 300 հազար), որտեղ պահվում են ռուսական մատենագրության առաջին գրավոր հուշարձանը՝ «Օստրոմիրովի ավետարանը» (1056-1057), Նեստորի տարեգրության հնագույն արտագրությունը (1377), 11-12-րդ դարերի ձեռագիր գրքեր, Պետրոս I-ի, Ալեքսանդր Սուվորովի, Միխայիլ Կուտուզովի, Գավրիլ Դերժավինի, Միխայիլ Լերմոնտովի, Լև Տոլստոյի, Միխայիլ Գլինկայի, Մոդեստ Մուսորգսկու, Յոհան Սեբաստյան Բախի, Վոլֆգանգ Ամադեուս Մոցարտի, Լյուդվիգ վան Բեթհովենի և այլոց թղթերն ու ինքնագրերը, Գեորգի Պլեխանովի արխիվը։ Գրադարանում կան ավելի քան 112 հազար ռուսական և արտասահմանյան աշխարհագրական և աստղագիտական քարտեզներ, պլաններ և ատլասներ՝ սկսած 15-րդ դարից, նոտային ֆոնդում՝ 245 հազար հատոր և տետր ռուս և արտասահմանյան կոմպոզիտորների ստեղծագործություններ, մասնագիտական ֆոնդում առանձնացված են էստամպները (ավելի քան 675 հազար թերթ և ալբոմ)։ 
Գրադարանը գրքափոխանակություն է կատարում ավելի քան 100 երկրների շուրջ 3000 կազմակերպությունների հետ։ Ունի 28 մասնագիտացված ընթերցասրահ, տեղեկատու մատենագիտական կետեր, կենտրոնական տեղեկատու գրադարան։ Գիտամեթոդական և գիտահետազոտական մեծ աշխատանք է կատարում գրադարանագիտության և մատենագիտության, գրքերի պատմության բնագավառում։ Հրատարակում է նոր ստացված գրքերի վերաբերյալ ինֆորմացիոն բյուլետեններ, զրացուցակներ, մատենագիտական ձեռնարկներ, մեթոդական ժողովածուներ և այլն։
Դոնի Ռոստովի ֆիզկուլտուրայի և սպորտի ինստիտուտ

Դոնի Ռոստովի ֆիզկուլտուրայի և սպորտի ինստիտուտ (ռուս.՝ Ростовский-на-Дону институт физической культуры и спорта), բարձրագույն ուսումնական հաստատություն Ռոստովի մարզի Դոնի Ռոստով քաղաքում, Կուբայի պետական ֆիզկուլտուրայի, սպորտի և զբոսաշրջության համալսարանի մասնաճյուղն է։


== Պատմություն ==
20-րդ դարի սկզբին Դոնի Ռոստվում չկային սպորտային ուսումնական հատատություններ։ 1915 թվականին քաղաքի որոշ սպրոտային կազմակերպություններ հիմնադրել էին «Բազե» համայնքը։ Դոնի Ռոստով էին գալիս Չեխայի մի շարք ուսուցիչներ, որոնցից էին Անտոն Կուչերան, Բոգումիլ Գոնզատկոն, Լյուբոմիր Ստեֆանովը։ Ռոստուվի Ստեպանովյան գիմնազիայում, Առևտրական և Պետրովի ուսումնարաններում նրանք առաջինը սկսեցին ապագա մարզիչների, ֆիզկուլտուրայի հրահանգիչների պատրաստումը։
1924 թվականի սեպտեմբերի 24-ին Դոնի գործադիր կոմիտեի որոշմամբ կազմավորվել է Դոնի ֆիզկուլտուրայի շրջանային խորհուրդը։
1983 թվականին ԽՍՀՄ Նախարարների խորհրդի ֆիզկուլտուրայի և սպորտի կոմիտեի նախաձեռնությամբ իրականացվել է սպորտային հաստատությունների վերակողմնորոշումը։
1993 թվականին ակադեմիայի կարգավիճակ է ստանում Կրասնոդարի պետական ֆիզկուլտուրայի ինստիտուտը։
2005 թվականին Դոնի Ռոստովի մասնաճյուղը վերափոխվել է Կուբայի պետական ֆիզկուլտուրայի, սպորտի և զբոսաշրջության համալսարանի մասնաճյուղի՝ Դոնի Ռոստովի ֆիզկուլտուրայի և սպորտի ինստիտուտի։


== Հայտնի շրջանավարտներ ==
Տրեգուբով Վիկտոր
Զաբիրովա Զուլֆիա
Սամուրգաշև Վարտերես
Իրինա Կորժանենկո
Անդրեյ Մոիսեև
Նիկոլայ Սպինև
Սերգեյ Ֆեդորովցև
Սվետլանա Բոյկո
Եվգենիա Լամոնովա


== Ծանոթագրություններ ==


== Արտաքին հղումներ ==
Официальный сайт РИФКиС Archived 2012-04-24 at the Wayback Machine.
Տոչկոգուրտ

Տոչկոգուրտ (ռուս.՝ Точкогурт), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)